Carlino taisteli Korean sodassa ja sieltä palattuaan viimeisteli opintonsa Etelä-Kalifornian yliopiston elokuvakoulussa Los Angelesissa. Vuonna 1960 hän suoritti kirjallisuustieteen tohtoritutkinnon ja luennoi sittemmin muun muassa Columbian yliopistossa New Yorkissa. Hän loi mainetta New Yorkin teatterielämässä nuoren sukupolven lupaavana näytelmäkirjailijana, joka toi vuosina 1963–1964 off-Broadway-näyttämöille viisi uutta ensi-iltaa.